Θανάσης Γιαννακόπουλος

Ο Θανάσης Γιαννακόπουλος (27 Φεβρουαρίου 1931 - 19 Μαρτίου 2019) ήταν Έλληνας βιομήχανος και πρώην πρόεδρος του Παναθηναϊκού Αθλητικού Ομίλου σε μπάσκετ, βόλεϊ και ερασιτέχνη. Δραστηριοποιήθηκε στον χώρο της φαρμακευτικής, όπου και ήταν ιδιοκτήτης της ΒΙΑΝΕΞ, της μεγαλύτερης φαρμακοβιομηχανίας στην Ελλάδα.

 Ο Θανάσης Γιαννακόπουλος γεννήθηκε το 1931. Γονείς του ήταν ο Δημήτρης και η Κατερίνα Γιαννακόπουλου. Αδέλφια του ο Παύλος, ο Κώστας και μετά η Βασιλική. Η καταγωγή της οικογένειας ήταν από τη Σπάρτη. Φοίτησε στην ΑΣΟΕΕ και από μικρή ηλικία μαθήτευσε και αυτός στο φαρμακείο του πατέρα τους, του Δημήτρη Γιαννακόπουλου. Με την σύζυγό του Ιωάννα είχε μία κόρη, την Κατερίνα Γιαννακοπούλου. Πέθανε στις 19 Μαρτίου 2019 στο νοσοκομείο Υγεία όπου νοσηλευόταν δύο μήνες, με οξύ εγκεφαλικό επεισόδιο. Η ιστορία της οικογένειας Γιαννακόπουλου ξεκίνησε στο φαρμακείο της οδού Πειραιώς το 1924. Το 1951 ίδρυσε μαζί με τον αδελφό του Παύλο, την εταιρία ΦΑΡΜΑΓΙΑΝ με έδρα στη οδό Σωκράτους. Σταδιακά κατάφερε να εξασφαλίσει για την αντιπροσωπείες πολλών μεγάλων ξένων παραγωγών φαρμάκου (Roussel, Boots, Sigma Tau, Alcon, Merck, Jannsen και της ιαπωνικής Takeda), το 1971. Την ίδια χρονιά η ΦΑΡΜΑΓΙΑΝ μετατράπηκε σε ΒΙΑΝΕΞ Α.Ε, η οποία έφτασε να αριθμεί τέσσερα εργοστάσια σε όλη την Ελλάδα με 1.200 υπαλλήλους. Ασχολήθηκε επίσης με το εμπόριο μπανάνας. Τελευταία, είχε τη θέση του προέδρου της ΒΙΑΝΕΞ, μετά την απώλεια του Παύλου Γιαννακόπουλου. Από το 1972 ο Θανάσης Γιαννακόπουλος δραστηριοποιήθηκε στον Παναθηναϊκό, αφού ήταν πάντα στο πλευρό του Παύλου που έγινε μέλος του «Παναθηναϊκού Συναγερμού» και ανέλαβε τη διοίκηση του Ερασιτέχνη. Από το 1992 διοίκησαν μαζί την ομάδα μπάσκετ, με τον Παύλο να έχει πάντα στο πλευρό του τον Θανάση Γιαννακόπουλο στην εξάπλωση του Παναθηναϊκού, όχι μόνο στο ελληνικό αλλά και στο ευρωπαϊκό μπάσκετ ξοδεύοντας πάνω από 300 εκατομμύρια ευρώ. Στο παρελθόν ο Θανάσης Γιαννακόπουλος είχε διατελέσει και σύμβουλος στην ΕΠΟ, ενώ από το 1999 ήταν πρόεδρος στον Ερασιτέχνη Παναθηναϊκό και έμεινε στη θέση αυτή για μια δεκαετία μέχρι την αποχώρησή του το 2009. Επίσης, υπήρξε πρόεδρος του επαγγελματικού τμήματος βόλεϊ ανδρών του Παναθηναϊκού την περίοδο 2008-09. Σε αυτό το διάστημα ο ΠΑΟ επανήλθε στους τίτλους και η αποχώρηση της οικογένειας Γιαννακόπουλου ουσιαστικά σήμανε και την αρχή των οικονομικών και αγωνιστικών προβλημάτων. Για τον παρορμητικό και συναισθηματικό χαρακτήρα του είχε το προσωνύμιο «τυφώνας». Ατάκες Επίσης στον Παναθηναϊκό έμεινε γνωστός για τις χαρακτηριστικές ατάκες του ''Είμαι ο Θανάσης, ο ένας από εσάς'' και ''Όταν πεθάνω να με θάψετε με τη σημαία του Παναθηναϊκού'', ενώ είχε δηλώσει ότι για τον Παναθηναϊκό είχε πάθει δυο φορές έμφραγμα. Ως πρόεδρος (από κοινού με τον αδελφό του Παύλο) της καλαθοσφαίρισης του Παναθηναϊκού το τμήμα κατέκτησε: Διηπειρωτικό Κύπελλο (1): 1996 Κύπελλο Πρωταθλητριών Ευρώπης (6): 1996, 2000, 2002, 2007, 2009, 2011 Πρωταθλήμα Ελλάδος (13): 1998, 1999, 2000, 2001, 2003, 2004, 2005, 2006, 2007, 2008, 2009, 2010, 2011 Κύπελλα Ελλάδας (9): 1993, 1996, 2003, 2005, 2006, 2007, 2008, 2009, 2012Ως πρόεδρος του Παναθηναϊκού Αθλητικού Ομίλου ο σύλλογος κατέκτησε: Πρωτάθλημα Ελλάδος Βόλλευ ανδρών (2): 2004, 2006 Κύπελλα Ελλάδας Βόλλευ ανδρών (2): 2007, 2008 Σούπερ Καπ Ελλάδας Βόλλευ ανδρών (1): 2006 Πρωτάθλημα Ελλάδος Βόλλευ γυναικών (6): 2000, 2005, 2006, 2007, 2008, 2009 Κύπελλα Ελλάδας Βόλλευ γυναικών (4): 2005, 2006, 2008, 2009 Πρωτάθλημα Ελλάδος Μπάσκετ γυναικών (2): 2000, 2005 Κύπελλα Ελλάδας Μπάσκετ γυναικών (1): 2000 Τμήμα Πυγμαχίας Α Κατηγορία Κύπελλο (1): 1999 Στην είδηση του θανάτου του Θανάση Γιαννακόπουλου η ''Παναθηναϊκή οικογένεια'', ο κόσμος του αθλητισμού καθώς και ο πολιτικός κόσμος ανάμεσά τους και ο Πρόεδρος της Δημοκρατίας, εξέδωσαν συλλυπητήριες ανακοινώσεις. Επίσης σε όλα τα παιχνίδια της Euroleague, του Eurocup και του Ελληνικού πρωταθλήματος κρατήθηκε ενός λεπτού σιγή, ενώ στο γήπεδο του Παναθηναϊκού "Απόστολος Νικολαΐδης" οι σημαίες ήταν μεσίστιες εις ένδειξη πένθους.Στις 26 Μαρτίου 2019, εψάλη η εξόδιος ακολουθία στον Μητροπολιτικό Ναό Αθηνών. Νωρίτερα η σορός του είχε τεθεί σε λαϊκό προσκύνημα, ενώ η ταφή του Θανάση Γιαννακόπουλου τελέσθη στο Α’ Νεκροταφείο Αθηνών.